Gjøvik

**Utlysning av stilling: Daglig leder ved Gjøvik Krisesenter IKS**

Gjøvik Krisesenter IKS er et gratis, døgnåpent akuttilbud for personer som er utsatt for vold i nære relasjoner. Vårt tilbud er interkommunalt og gjelder for personer bosatt i Gjøvik, Østre Toten, Vestre Toten, Nordre Land og Søndre Land. Vi tilbyr et beskyttet botilbud, samtaler, råd og veiledning, med et sterkt fokus på hjelp til selvhjelp på den voldsutsattes premisser.

Vår virksomhet drives i henhold til **«Lov om kommunale krisesentertilbud»** og omfatter ikke bare et midlertidig trygt bosted, men også veiledning og støttesamtaler. Vi tar imot både menn og kvinner, med eller uten barn, som søker trygghet og støtte. Vår innsats bygger på våre kjerneverdier og prinsippet om «hjelp til selvhjelp».

Som medlem av Krisesentersekretariatet følger vi et felles verdidokument som fremhever likeverd, respekt og frihet. Vi arbeider i et tverrfaglig miljø som legger vekt på både felles og individuell faglig utvikling.

Nå søker vi en engasjert og tydelig leder som ønsker å styrke vårt arbeid og bidra til å ivareta voldsutsattes rettigheter.

**Om stillingen som daglig leder**

**Arbeidsoppgaver:**

* Videreutvikle krisesenteret og styrke kompetansen om vold i nære relasjoner.
* Overordnet ansvar for fag, personal og økonomi.
* Lede, utvikle og følge opp medarbeidere.
* Sikre kontinuerlig utvikling av tjenesten i tråd med gjeldende lovverk.

**Ansvarsområder:**

* Overordnet drift og utvikling av krisesenterets tjenester.
* Ansvar for økonomistyring, rapportering til styret og samarbeid med eierkommuner.
* Personalansvar, inkludert rekruttering, veiledning og utvikling av ansatte.
* Sikre et trygt og inkluderende miljø for brukere og ansatte.
* Fremme tverrfaglig samarbeid med eksterne aktører.
* Drive informasjons- og utviklingsarbeid i tråd med nasjonale og lokale føringer.
* (Det må påberegnes daglig arbeid/tjenesteproduksjon ved krisesenteret).

**Kvalifikasjoner vi ser etter:**

* Relevant utdanning på minimum bachelor-nivå.
* Ledererfaring, gjerne innen sosialt arbeid eller lignende felt.
* Erfaring med likestilling og arbeid mot vold i nære relasjoner.
* God forståelse for problemstillinger knyttet til vold, overgrep og relasjonsutfordringer.
* Erfaring med økonomistyring og administrativ ledelse.
* Gode samarbeids- og kommunikasjonsevner.
* Erfaring fra arbeid ved krisesenter eller tilsvarende er en fordel.

**Personlige egenskaper:**

* Tydelig, faglig sterk og trygg lederstil.
* Evne til å inspirere og motivere medarbeidere, samt fremme samhold og trygghet.
* Engasjement for krisesenterets arbeid og mål.
* Strukturert, resultatorientert og i stand til å håndtere utfordrende situasjoner med ro og empati.
* Evne til både selvstendig arbeid og samarbeid i tverrfaglige team.
* Strategisk og utviklingsorientert med evne til å oppnå gode resultater.
* Liker å jobbe med både akutt- og langsiktig arbeid
* Leder basert på tillit og verdier
* Personlig egnethet vil bli vektlagt

**Vi tilbyr:**

* En meningsfull jobb med et viktig samfunnsoppdrag.
* Et dedikert og dyktig arbeidsmiljø.
* Mulighet til å utvikle og påvirke krisesenterets tjenester.
* Varierte arbeidsoppgaver i et spennende fagmiljø.
* Fleksibilitet med mulighet for hjemmekontor.
* Gode pensjons- og forsikringsordninger.
* Lønn etter avtale.

**Søknadsinformasjon:**

Søknadsfrist: **21. februar 2025**  
Send søknad, CV, attester/tjenestebevis og vitnemål til: **heidieng@krisesenteret-gjovik.no**

**Godkjent politiattest**, ikke eldre enn tre måneder, må framlegges før tiltredelse.

**Kontaktpersoner for stillingen:**

* Daglig leder, **Heidi Olden Eng**: 994 75 030
* Styreleder, **Rita Sandnes**: 414 57 065

Vær oppmerksom på at søkerens navn kan bli offentliggjort, selv om det er bedt om unntak fra offentlig søkerliste. Du vil bli varslet dersom dette blir aktuelt og kan da trekke søknaden om ønskelig.